CELEX: 32006R0602
Language: lt
Date: 2006-04-18 00:00:00
Title: 2006 m. balandžio 18 d.  Komisijos reglamentas (EB) Nr. 602/2006, pritaikantis Europos Parlamento ir Tarybos reglamentą (EB) Nr. 184/2005 atnaujinant duomenų reikalavimus

19.4.2006   
            
            
               LT
            
            
               Europos Sąjungos oficialusis leidinys
            
            
               L 106/10
            
         
      KOMISIJOS REGLAMENTAS (EB) Nr. 602/2006
   2006 m. balandžio 18 d.
   pritaikantis Europos Parlamento ir Tarybos reglamentą (EB) Nr. 184/2005 atnaujinant duomenų reikalavimus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. sausio 12 d. Europos Parlamento ir Tarybos reglamentą (EB) Nr. 184/2005 dėl mokėjimų balanso, tarptautinės prekybos paslaugomis ir tiesioginių užsienio investicijų Bendrijos statistikos (1), ypač į jo 10 straipsnį,
   kadangi:
   
               (1)
            
            
               Reglamentu (EB) Nr. 184/2005 nustatomi bendri Bendrijos statistikos mokėjimų balanso, tarptautinės prekybos paslaugomis ir tiesioginių užsienio investicijų srityse, rengimo pagrindai.
            
         
               (2)
            
            
               Būtina reguliariai atnaujinti duomenų reikalavimus ir iš naujo suderinti klasifikacijos lygį, kad šis atitiktų dėl ekonominės ir techninės pažangos besikeičiančius poreikius.
            
         
               (3)
            
            
               Investicijų portfelio srityje sunku tiesiogiai vertinti ne ES įsipareigojimus. Praktiškai jie skaičiuojami iš visų pasaulio įsipareigojimų atimant ES (intra-ES) grynąjį turtą. Todėl siekiant apskaičiuoti ne ES įsipareigojimus, būtini duomenys apie ES grynąjį turtą.
            
         
               (4)
            
            
               Siekiant gerinti mokėjimų balanso statistikos kokybę ir veiksmingiau tenkinti naudotojų poreikius, būtina keisti kai kurias geografines klasifikacijas.
            
         
               (5)
            
            
               Siekiant išvengti klaidingo aiškinimo turėtų būti pateikti teisingi ir tikslūs visų Reglamento (EB) Nr. 184/2005 priede vartojamų sąvokų ir terminų apibrėžimai.
            
         
               (6)
            
            
               Šiame reglamente numatytos priemonės atitinka Reglamento (EB) Nr. 184/2005 11 straipsniu įsteigto Mokėjimų balanso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 184/2005 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. balandžio 18 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 35, 2005 2 8, p. 23.
   
      PRIEDAS
      Reglamento (EB) Nr. 184/2005 I priedas iš dalies keičiamas taip:
      
                  1)
               
               
                  2-os lentelės „Mokėjimų balanso ketvirčio statistiniai duomenys“ III dalies „Finansinė sąskaita“ investicijų portfelio duomenų reikalavimai keičiami šiuo tekstu:
                  
                               
                           
                           
                              Grynasis turtas
                           
                           
                              Grynieji įsipareigojimai
                           
                           
                              Grynosios pajamos
                           
                        
                              „Investicijų portfelis
                              
                           
                           
                              ES,
                              ne ES
                           
                           
                              Pasaulis“
                           
                           
                               
                           
                        
            
                  2)
               
               
                  taikoma tik redakcijai anglų kalba;
               
            
                  3)
               
               
                  6-os lentelės „Geografinės klasifikacijos lygiai“ dalyje „1 lygis“ prieš atitinkamus dalies „2 lygis“ įrašus, pridedamos šios šalys:
                  
                              a)
                           
                           
                              
                                 
                                             „RU
                                          
                                          
                                             Rusijos Federacija“
                                          
                                       
                           
                        
                              b)
                           
                           
                              
                                 
                                             „BR
                                          
                                          
                                             Brazilija“
                                          
                                       
                           
                        
                              c)
                           
                           
                              
                                 
                                             „CN
                                          
                                          
                                             Kinija“
                                          
                                       
                           
                        
                              d)
                           
                           
                              
                                 
                                             „HK
                                          
                                          
                                             Hongkongas“
                                          
                                       
                           
                        
                              e)
                           
                           
                              
                                 
                                             „IN
                                          
                                          
                                             Indija“.
                                          
                                       
                           
                        
            
                  4)
               
               
                  7-oje lentelėje „Veiklos klasifikavimo lygiai“, dalyje „2 lygis“, K skyriaus, 74 sektoriaus, 7414, 7415 klasės tekstas keičiamas taip:
                  „Verslo ir vadybos, įskaitant ir kontroliuojančiųjų bendrovių, konsultacinė veikla“.